བོད་ལྗོངས་དང་བོད་ཀྱི་ས་ཁུལ་ན་རྒྱ་ཡིག་སྦྱངས་སའི་སློབ་གྲྭ་ཆར་ཤུལ་གྱི་ཤ་མོ་ལྟར་བརྡོལ་ཡོད་པས།རོགས་དངུལ་འདི་དག་དམིགས་སུ་བཀར་ནས་རྒྱ་ཡིག་སློབ་གྲྭའི་བོད་རིགས་སློབ་མ་ཚོས་རྒྱ་ཡིག་སྦྱངས་བ་ལ་བཀོལ་མི་དགོས་བས།སློབ་གསོ་ལས་ཁུངས་ཀྱིས་ད་ལྟ་བོད་སྐད་ཡིག་གཙོས་བའི་སློབ་གྲྭ་ནས་རྒྱའི་སྐད་ཡིག་ཇི་ལྟར་རྒྱ་ཆེར་སྦྱངས་དགོས་བའི་ལས་དོན་ཐད་ལག་ངན་བསྲིངས་ནས་རོགས་དངུལ་ཧམ་ཟ་བྱེད་ཐབས་བྱས།མཚོ་སྔོན་ཞིང་ཆེན་ལའང་༢༠༡༠ལོར་རྒྱའི་སྐད་ཡིག་བོད་ཀྱི་ས་ཁུལ་ནས་དར་སྤེལ་བྱེད་ཆེད་རྒྱ་་སྒོར་ཐེར་འབུམ་༧དང་དུང་ཕྱུར་༦ཐོབ་ཡོད་ཟེར།སྒོར་མོ་དེར་རྔམ་ནས་མཚོ་སྔོན་ཞིང་ཆེན་སྲིད་གཞུང་གི་སློབ་གསོ་ལས་ཁུངས་ཀྱིས་བོད་ཁུལ་གྱི་སློབ་གྲྭ་ནས་བོད་ཡིག་གི་སློབ་ཁྲིད་ལ་ཁྲིམས་འགལ་གྱིས་ཐེ་གཏོགས་བྱས།མཚོ་སྔོན་བོད་ཁུལ་གྱི་བོད་མི་མང་བོས་མཐའ་གཅིག་ཏུ་ངོ་རྒོལ་བྱས་སྟབས་མཚོ་སྔོན་སློབ་གསོ་ལས་ཁུངས་ཀྱི་དམིགས་ཡུལ་ངན་པ་དེ་གནས་སྐབས་སུ་འགྲུབ་མ་ཐུབ།ལྷ་ས་ལ་མཚོན་ན་མཚོ་སྔོན་ལྟ་བུའི་ངོ་རྒོལ་ཤུགས་དྲག་བྱས་མེད་པའི་རྒྱུ་མཚན་གྱིས་སློབ་གསོ་ལས་ཁུངས་ཀྱིས་ཁོང་ཚོའི་ལས་ཀ་དེ་ཁྲིམས་མཐུན་ཡིན་མདོག་མདོག་གི་སྒོ་ནས་ལས་བཞིན་ཡོད།